Carlo de Benedetti

De Benedetti
De Benedetti
Carlo de Benedetti, c' est on ome d' afwaires itålyin k' a skepyî li 14 di nôvimbe 1934. 

Il aveut fwait des studes d' indjenieur, did la si såvadje no, l' Ingegnere.

Il aveut ddja divnou patron del societé di s' pa a 34 ans. Pu, e 1976, i passe amon Fiat direk come directeur. Mins i s' dispetrone avou les Agnelli (les boss di Fiat). Adon, avou ses wangnes a Fiat, i ratchteye li societé Olivetti, on fjheu d' machines a scrire ki va bénrade divni éndjolî. 

C' est come patron d' Olivetti ki, li 17 di djanvî 1988, i va enonder ene OPA so l' Societé Djeneråle di Beldjike. Po li ptit monde des boursicoteus bedjes, c' est come si l' atonwere åreut yeu toumé sol Boûsse di Brussele.

Mins i fwait berwete. Ca al fén des féns, c' est on blanc cavlî, Suez ki metrè l' mwin sol "Djeneråle". A cmincî d' adon, come s' il åreut stî tchôkî, tot lyi toûne li cou.

I si rsaetchrè des traeyins e 2009.